Калі казаць пра наша пакаленьне, то сапраўды мы вельмі часта зьбіраемся і размаўляем з келіхам віна ці куфлем піва. І гэта нават ня тое, што літаратурная традыцыя, а агульнабеларуская — абмяркоўваць нешта з алькаголем. Але я асабіста, пасьля таго як выпʼю, не магу пісаць. І мне падаецца, што ў гэтым стане нічога адэкватнага напісаць немагчыма. Алькаголь — гэта спосаб расслабіцца, але стварыць пад яго ўзьдзеяньнем нешта сапраўднае, думаю, немагчыма.